Аминистрцәа реилазаара афымцамч ахархәаразы ахәԥҵәа ҿыцқәа шьақәнаргылеит
© Sputnik / Владимир ПесняРосстандарт ввел новые правила проверки счетчиков
© Sputnik / Владимир Песня/
Аиҳабыра ишьақәдыргылеит афымцамчхархәаҩцәа ркатегориақәа жәаба. Урҭ досу рхатәы тариф роуеит.
АҞӘА, мшаԥы 13 - Sputnik. Аминистрцәа реилазаара афымцамч ахархәаразы ахәԥҵәа ҿыцқәа шьақәнаргылеит ахатәхаҿқәеи аиурист хаҿқәеи рзы ҳәа адырра ҟалҵеит аԥыза-министр ихаҭыԥуаҩ, аекономика аминистр Кристина Озган Аԥсуа телехәаԥшра аефир аҿы.
Ақәҵара амчра аиуеит 2022 шықәса ԥхынгәы 1 инаркны.
Озган ишылҳәо ала, афымцахархәара агәаҭагақәа ззықәгылам ахатәхаҿқәа атариф ҿыц ала 90 копеи ршәароуп киловатт-сааҭк азы, агәаҭагақәа ззықәгылоу – 70 копеи киловатт-сааҭк азы.
Агәабзиарахьчара, аҵара русхк иаҵанакуа икоммерциатәым аиҿкаарақәа 80 копеи киловатт-сааҭк азы иршәалароуп, аихамҩатә транспорти Жәларбжьаратәи аҳаиртә баӷәазеи – 70 копеи киловатт-сааҭк азы, Анхамҩа-коммуналтә нхамҩа аиҿкаарақәеи анаплакқәеи – 70 копеи, аиуристтә хаҿқәеи ахаҭалатә наплакыҩцәеи – 1,40 мааҭ киловатт-сааҭк азы.
16 Жәабран, 09:16
Ареспубликатә биуџьет аҟынтәи аԥаразоужьра змоу аҳәынҭқарратә усбарҭақәеи абиуџьеттә усбарҭақәеи – 1,50 мааҭ ршәоит, дара абарҭ аусбарҭақәа, аха аҭыԥантәи абиуџьетқәа рҟынтәи аԥаразоужьра змоу – 1,20 мааҭ.
Афымцамчхархәарала иныҟәо ақалақьтә транспорт аобиектқәа - 40 копеи ршәоит, ирезидентым ахархәаҩцәа - 1,80 мааҭ, акриптовалиута зырҳауа - 3,60 мааҭ (аиҳабыра амаининг азин ҟарҵар).
Ахәԥҵәақәа еиҭакуп Аԥсны фымцамчхарала аиқәыршәара аоптимизациаз ауснагӡатәқәа рыплан аҳәаақәа ирҭагӡаны, Аԥсни Урыстәылеи рыбжьара асоциал-економикатә усеицуразы Аиҳабырабжьаратә комиссиа ацхантәаҩцәа, Аекономика аминистрра, Урыстәыла аекономикатә ҿиара аминистрра рақәшаҳаҭхарала.